**Virgil van Dijk** (s. 8. heinäkuuta 1991 Breda) on alankomaalainen jalkapalloilija, joka edustaa Englannin Valioliigassa pelaavaa Liverpoolia. Oikeajalkainen van Dijk on pelipaikaltaan keskuspuolustaja.

Ura
---

### Seurajoukkueura

Van Dijkin kasvattajaseura on Groningen. Hän debytoi seuran edustusjoukkueen paidassa Eredivisiessä toukokuussa 2011 ADO Den Haagia vastaan. Hän pelasi seuran paidassa 62 ottelua viimeistellen niissä seitsemän maalia. Heinäkuussa 2013 van Dijk siirtyi Skotlannin Valioliigan Celticiin. Ensimmäisellä kaudellaan van Dijk voitti liigamestaruuden ja pelasi 36 ottelua tehden viisi maalia. Hän debytoi myös Mestareiden liigassa pelaten kaikiki Celticin kuusi lohkopeliä alusta loppuun. Myös kaudella 2014–2015 hän voitti liigamestaruuden ja lisäksi myös Skotlannin liigacupin. Kaudella 2014–2015 van Dijk debytoi myös Eurooppa-liigassa. Molemmilla kausilla hänet valittiin Skotlannin Valioliigan tähdistöjoukkueeseen.

Van Dijk siirtyi 1. syyskuuta 2015 Englannin Valioliigan Southamptoniin viisivuotisella sopimuksella. Hän pelasi Southamptonissa kahden ja puolen vuoden aikana 67 valioliigaottelua, joissa teki neljä maalia. Tammikuussa 2018 hän siirtyi Liverpoolin riveihin 84,5 miljoonan euron siirtosummalla, joka oli Liverpoolin suurin maksettu siirtosumma joukkueen historiassa. Hän pelasi keväällä 2018 kuusi Mestarien liigan ottelua, myös tappiollisen finaalin Real Madridia vastaan. Hänet nimettiin Mestarien liigan kauden joukkueeseen.

Kaudella 2018−2019 hän pelasi Valioliigassa kaikki ottelut ja teki neljä maalia. Englannin jalkapalloilijoiden pelaajayhdistys PFA ja Uefa valitsi van Dijkin kauden 2018–2019 parhaaksi miespelaajaksi. Myös Valioliiga valitsi hänet kauden pelaajaksi ja hänet nimettiin myös kauden joukkueeseen. Mestarien liigassa hän pelasi 12 ottelua ja teki kaksi maalia. Hän pelasi myös voittoisan loppuottelun Tottenhamia vastaan. Hänet nimettiin Mestarien liigan kauden joukkueeseen. Jalkapallotilastointia tekevä OptaJoe-sivusto kertoi kauden 2018−2019 päätteeksi, ettei Van Dijkia oltu ohitettu pallon kanssa kertaakaan edellisen 64 ottelun aikana.

Van Dijk pelasi täydet minuutit jokaisessa valioliigaottelussa Liverpoolin mestaruuskaudella 2019–2020, ja viimeisteli viisi maalia. Hän voitti myös UEFA Super Cupin ja seurajoukkueiden maailmanmestaruuden. Mestarien liigassa hän pelasi Liverpoolin kaikki kahdeksan ottelua. Hänet valittiin jälleen Valioliigan ja Mestarien liigan kauden joukkueisiin. Hän loukkaantui 17.10.2020 kauden 2020–2021 viidennessä liigaottelussa Evertonia vastaan ja oli koko loppukauden sivussa.

Van Dijk pelasi kaudella 2021–2022 Valioliigassa 34 ottelua, joissa teki kolme ja syötti neljä maalia. Hänet valittiin Valioliigan kauden joukkueeseen. Mestarien liigassa hän pelasi yhdeksän ottelua, myös tappiollisen finaalin. Hänet valittiin jälleen Mestarien liigan kauden joukkueeseen. Hän oli avauskokoonpanossa Liverpoolin voittamissa FA Cupin ja Liigacupin finaaleissa. Kaudella 2022–2023 hän pelasi Valioliigassa 32 ottelua ja teki kolme maalia. Mestarien liigassa hän pelasi kahdeksan ottelua. Hän oli voittamassa FA Community Shieldiä.

### Maajoukkueura

Van Dijk pelasi Alankomaiden alle 19-vuotiaiden maajoukkueessa yhden ottelun vuonna 2011. Alle 21-vuotiaiden maajoukkueessa hän pelasi vuosina 2011–2013 kolme ottelua tekemättä maaleja.

Ensimmäisen ottelunsa Alankomaiden maajoukkueessa van Dijk pelasi EM-karsintaottelussa Kazakstania vastaan lokakuussa 2015. Vuonna 2018 hänestä tuli Alankomaiden maajoukkueen kapteeni. Hän joutui jäämään pois kesällä 2021 pelatuista EM-kilpailuista edellisenä syksynä saamansa pahan polvivamman vuoksi. MM-kilpailuissa 2022 hän pelasi täydet minuutit joukkueensa kaikissa viidessä ottelussa. Puolivälieräottelun Argentiinaa vastaan päättäneessä rangaistuspotkukilpailussa van Dijk oli ensimmäinen laukoja, ja Argentiinan maalivahti Emiliano Martínez torjui hänen laukauksensa. Argentiina voitti rangaistuspotkukilpailun ja pudotti Alankomaat jatkosta.

Van Dijk on pelannut kaikki 58 A-maaotteluaan avauskokoonpanossa. Ensimmäisen maaottelumaalinsa hän teki ystävyysottelussa Portugalia vastaan maaliskuussa 2018. Tämän jälkeen hän on tehnyt maalin loka- ja marraskuussa 2018 Kansojen liigan koti- ja vierasottelussa Saksaa vastaan, maaliskuussa 2019 EM-karsintaottelussa Valko-Venäjää vastaan, lokakuussa 2021 MM-karsintaottelussa Gibraltaria vastaan ja syyskuussa 2022 Kansojen liigan ottelussa Belgiaa vastaan.

Muuta
-----

Van Dijkin isä on alankomaalainen ja äiti surinamelainen.

Lähteet
-------

1. 1 2 3 4 5 6 7 8 9 10 11 12 13 14 15
2. 1 2 3
3. ↑  Virgil van Dijk: Southampton sign Celtic defender for £13m *BBC Sport*.  1.9.2015. Viitattu 12.9.2015. (englanniksi)
4. ↑  Van Dijk met droomtransfer naar Liverpool duurste verdediger ooit. Voetbal International 27.12.2017. Viitattu 29.12.2017.(hollanniksi)
5. ↑  UEFA Champions League Squad of the Season *uefa.com*.  27.5.2018. Viitattu 2.6.2022. (englanniksi)
6. ↑  Virgil van Dijk and Vivianne Miedema win PFA Player of the Year awards  28.4.2019. BBC. Viitattu 30.4.2019. (englanniksi)
7. ↑
8. 1 2  Kultainen pallo pitkästä aikaa puolustajalle? Liverpoolin tähtitoppari ei pohdi asiaa – antaisi äänensä Messille *suomifutis.com*.  2.6.2019. Viitattu 16.6.2019.
9. ↑  UEFA Champions League Squad of the Season *uefa.com*.  2.6.2019. Viitattu 16.6.2019. (englanniksi)
10. ↑  Kevin De Bruynesta PFA:n vuoden pelaaja – katso tästä vuoden valioliigajoukkue *valioliiga.com*.  8.9.2020. Viitattu 2.6.2022.
11. ↑  UEFA Champions League Squad of the Season *uefa.com*.  28.8.2020. Viitattu 2.6.2022. (englanniksi)
12. ↑  Vakavasti loukkaantunut Virgil van Dijk julkaisi tunteikkaan päivityksen sosiaalisessa mediassa: "Palaan parempana kuin koskaan" *valioliiga.com*.  20.10.2020. Viitattu 26.5.2021.
13. ↑  Pelaajayhdistys valitsi Valioliigan vuoden joukkueen: Liverpoolin dominanssia *valioliiga.com*.  9.6.2022. Viitattu 10.6.2022.
14. ↑  2021/22 UEFA Champions League Team of the Season *uefa.com*.  31.5.2022. Viitattu 2.6.2022. (englanniksi)
15. ↑  Hollannille odotettu takaisku – tähtitoppari ei pelaa EM-kisoissa *Helsingin Sanomat*.  12.5.2021. Viitattu 25.12.2022.

  

Liverpool – Englannin Valioliiga
1 Alisson |
2 Gomez |
3 Endō |
4 van Dijk |
5 Konaté |
6 Alcântara |
7 Díaz |
8 Szoboszlai |
9 Núñez |
10 Mac Allister |
11 Salah |
13 Adrián |
17 Jones |
18 Gakpo |
19 Elliott |
20 Jota |
21 Tsimikas |
26 Robertson |
32 Matip |
38 Gravenberch |
43 Bajčetić |
50 Doak |
62 Kelleher |
66 Alexander-Arnold |
78 Quansah |
Manageri Klopp

Alankomaiden joukkue – Jalkapallon MM-kilpailut 2022
1 Pasveer |
2 Timber |
3 de Ligt |
4 van Dijk |
5 Aké |
6 de Vrij |
7 Bergwijn |
8 Gakpo |
9 L. de Jong |
10 Depay |
11 Berghuis |
12 Lang |
13 Bijlow |
14 Klaassen |
15 de Roon |
16 Malacia |
17 Blind |
18 Janssen |
19 Weghorst |
20 Koopmeiners |
21 F. de Jong |
22 Dumfries |
23 Noppert |
24 Taylor |
25 Simons |
26 Frimpong |
Valmentaja van Gaal



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Norja
* Yhdysvallat
* Alankomaat
* Puola

 |

 |